CELEX: 52016PC0653
Language: mt
Date: 2016-10-06
Title: Proposta għal REGOLAMENT TAL-KUNSILL li jemenda r-Regolament (UE) Nru 1370/2013 li jiddetermina miżuri dwar l-iffissar ta’ ċerti għajnuniet u rifużjonijiet relatati mal-organizzazzjoni komuni tas-swieq tal-prodotti agrikoli

IL-KUMMISSJONI EWROPEA
            Brussell, 6.10.2016
            COM(2016) 653 final
            2016/0319(NLE)
            Proposta għal
            REGOLAMENT TAL-KUNSILL
            li jemenda r-Regolament (UE) Nru 1370/2013 li jiddetermina miżuri dwar l-iffissar ta’ ċerti għajnuniet u rifużjonijiet relatati mal-organizzazzjoni komuni tas-swieq tal-prodotti agrikoli
            
               
         
         
            
               MEMORANDUM TA’ SPJEGAZZJONI
            
            
               1.IL-KUNTEST TAL-PROPOSTA
            
            
               •Ir-raġunijiet għall-proposta u l-għanijiet tagħha
            
            
               
                  Bid-deċiżjoni tagħha tas-7 ta’ Settembru 2016 fil-Kawża C-113/14, il-Qorti tal-Ġustizzja annullat l-Artikolu 7 tar-Regolament dwar l-Organizzazzjoni Komuni tas-swieq fi prodotti agrikoli (ir-Regolament (UE) Nru 1308/2013 tal-Parlament Ewropew u tal-Kunsill) li jiddetermina l-limiti ta’ referenza għal ċerti prodotti agrikoli għar-raġuni li dawn il-limiti kien imisshom ġew adottati mill-Kunsill waħdu, fuq proposta tal-Kummissjoni, abbażi tal-Artikolu 43(3) tat-Trattat. 
               
               
                  Il-Qorti annullat ukoll l-Artikolu 2 tar-Regolament tal-Kunsill (UE) Nru 1370/2013 li jiddetermina miżuri dwar l-iffissar ta’ ċerti għajnuniet u rifużjonijiet relatati mal-organizzazzjoni komuni tas-swieq tal-prodotti agrikoli li jiffissa l-livell tal-prezzijiet b’intervent pubbliku minħabba li dan l-Artikolu ma jistax jinħall mir-rabta li għandu mal-Artikolu 7 tar-Regolament dwar l-Organizzazzjoni Komuni tas-Swieq annullat. 
               
               
                  Billi l-Qorti żammet l-effetti legali tad-dispożizzjonijiet annullati taż-żewġ atti għal perjodu massimu ta’ ħames xhur wara d-data tad-deċiżjoni tagħha, jeħtieġ li r-Regolament (UE) Nru 1370/2013 jiġi emendat qabel it-tmiem tal-perjodu ta’ ħames xhur billi jiddaħħlu fih id-dispożizzjonijiet dwar il-limiti ta’ referenza u l-livelli tal-prezzijiet b’intervent li ġew annullati mill-Qorti u billi bħala konsegwenza ta’ dan isiru xi aġġustamenti.
               
            
            
               •Il-konsistenza mad-dispożizzjonijiet tal-politika eżistenti f’dan il-qasam ta’ politika
            
            
               
                  Il-proposta ssegwi d-deċiżjoni tal-Qorti rigward il-bażi legali għall-iffissar tal-limiti ta’ referenza marbutin mal-organizzazzjoni tas-swieq tal-prodotti agrikoli.
               
            
            
               •Il-konsistenza ma’ politiki oħra tal-Unjoni
            
            
               
                  Ma japplikax
               
            
            
               2.IL-BAŻI ĠURIDIKA, IS-SUSSIDJARJETÀ U L-PROPORZJONALITÀ
            
            
               •Il-bażi legali
            
            
               
                  L-Artikolu 43(3) tat-Trattat dwar il-Funzjonament tal-Unjoni Ewropea.
               
            
            
               •Is-sussidjarjetà (għal kompetenza mhux esklużiva) 
            
            
               
                  Il-proposta taqa’ taħt kompetenza kondiviża bejn l-UE u l-Istati Membri u hija konformi mal-prinċipju tas-sussidjarjetà.
               
            
            
               •Il-proporzjonalità
            
            
               
                  Il-proposta tikkonforma mal-prinċipju tal-proporzjonalità. 
               
            
            
               •L-għażla tal-istrument
            
            
               
                  Ma japplikax
               
            
         
         
            
               3.IR-RIŻULTATI TAL-EVALWAZZJONIJIET EX POST, TAL-KONSULTAZZJONIJIET MAL-PARTIJIET IKKONĊERNATI U TAL-VALUTAZZJONIJIET TAL-IMPATT.
            
            
               •L-evalwazzjonijiet ex post/il-kontrolli tal-idoneità tal-leġiżlazzjoni eżistenti
            
            
               
                  Ma japplikax
               
            
            
               •Il-konsultazzjonijiet mal-partijiet ikkonċernati
            
            
               
                  Ma japplikax
               
            
            
               •Il-ġbir u l-użu tal-għarfien espert
            
            
               
                  Ma japplikax
               
            
            
               •Il-valutazzjoni tal-impatt
            
            
               
                  Ma japplikax
               
            
            
               •L-idoneità regolatorja u s-simplifikazzjoni
            
            
               
                  Ma japplikax
               
            
            
               •Id-drittijiet fundamentali
            
            
               
                  Ma japplikax 
               
            
            
               4.L-IMPLIKAZZJONIJIET BAĠITARJI
            
            
               
                  Ma jitqajmux implikazzjonijiet baġitarji mill-proposta. 
               
            
            
               5.ELEMENTI OĦRA
            
            
               •Il-pjanijiet għall-implimentazzjoni u l-arranġamenti ta’ monitoraġġ, ta’ evalwazzjoni u ta’ rapportar
            
            
               
                  Mhux applikabbli 
               
            
            
               •Id-dokumenti ta’ spjegazzjoni (għad-direttivi)
            
            
               
                  Ma japplikax
               
            
         
         
            
               
                  •
                        Spjegazzjoni dettaljata tad-dispożizzjonijiet speċifiċi tal-proposta
               
               
                  Ma japplikax
               
            
            
               2016/0319 (NLE)
            
            
               Proposta għal
            
            
               REGOLAMENT TAL-KUNSILL
            
            
               li jemenda r-Regolament (UE) Nru 1370/2013 li jiddetermina miżuri dwar l-iffissar ta’ ċerti għajnuniet u rifużjonijiet relatati mal-organizzazzjoni komuni tas-swieq tal-prodotti agrikoli
            
            
               IL-KUNSILL TAL-UNJONI EWROPEA,
            
            
               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 43(3) tiegħu,
            
            
               Wara li kkunsidra l-proposta tal-Kummissjoni Ewropea,
            
            
               Billi:
            
            
               (1)Bid-deċiżjoni tas-7 ta’ Settembru 2016 fil-Kawża C-113/14
                  1
               , il-Qorti tal-Ġustizzja annullat l-Artikolu 7 tar-Regolament (UE) Nru 1308/2013 tal-Parlament Ewropew u tal-Kunsill
                  2
                li jiddetermina l-limiti ta’ referenza għal ċerti prodotti agrikoli għar-raġuni li dawn il-limiti kien imisshom ġew adottati mill-Kunsill, fuq proposta tal-Kummissjoni, abbażi tal-Artikolu 43(3) tat-Trattat dwar il-Funzjonament tal-Unjoni Ewropea (it-“TFUE”).
            
            
               (2)Il-Qorti tal-Ġustizzja annullat ukoll l-Artikolu 2 tar-Regolament tal-Kunsill (UE) Nru 1370/2013
                  3
                li jiddetermina miżuri dwar l-iffissar ta’ ċerti għajnuniet u rifużjonijiet relatati mal-organizzazzjoni komuni tas-swieq tal-prodotti agrikoli minħabba li dak l-Artikolu ma jistax jinħall mir-rabta tiegħu mal-Artikolu 7 l-annullat tar-Regolament (UE) Nru 1308/2013.
            
            
               (3)Il-Qorti tal-Ġustizzja ddikjarat li l-effetti legali tal-Artikolu 7 tar-Regolament (UE) Nru 1308/2013 u tal-Artikolu 2 tar-Regolament (UE) Nru 1370/2013 kellhom jinżammu għal perjodu massimu ta’ ħames xhur mid-data tal-għotja tad-deċiżjoni.
            
            
               (4)Għaldaqstant jeħtieġ li r-Regolament (UE) Nru 1370/2013 jiġi emendat qabel it-tmiem tal-perjodu ta’ ħames xhur billi jiddaħħlu d-dispożizzjonijiet dwar il-limiti ta’ referenza u l-livelli tal-prezzijiet b’intervent li ġew annullati mill-Qorti u billi jsiru xi aġġustamenti minħabba l-konsegwenzi ta’ dan.
            
            
               (5)Minħabba l-limitu taż-żmien stabbilit mill-Qorti fid-deċiżjoni, dan ir-Regolament għandu jidħol fis-seħħ fid-data tal-pubblikazzjoni tiegħu,
            
            
               ADOTTA DAN IR-REGOLAMENT:
            
            
               Artikolu 1
            
            
               Ir-Regolament (UE) Nru 1370/2013 huwa emendat kif ġej:
            
            
               (1)
                     Iddaħħal l-Artikolu 1a li ġej: 
            
            
               “Artikolu 1a
            
         
         
            
               Limiti ta’ referenza
            
            
               1.Għandhom jiġu stabbiliti l-limiti ta’ referenza li ġejjin: 
            
            
               (a)fis-settur taċ-ċereali: EUR 101,31 t-tunnellata, fl-istadju tal-bejgħ bl-ingrossa ta’ merkanzija li titwassal sal-maħżen, qabel ma tinħatt; 
            
            
               (b)għar-ross fil-fosdqa: EUR 150 t-tunnellata għall-kwalità standard kif iddefinita fil-punt A tal-Anness III tar-Regolament (UE) Nru 1308/2013, fl-istadju tal-bejgħ bl-ingrossa ta’ merkanzija li titwassal sal-maħżen, qabel ma tinħatt; 
            
            
               (c)għaz-zokkor ta’ kwalità standard kif iddefinit fil-punt B tal-Anness III tar-Regolament (UE) Nru 1308/2013, għaz-zokkor mhux ippakkjat li jinħareġ mill-fabrika: 
            
            
               (i)għaz-zokkor abjad: EUR 404,4 t-tunnellata; 
            
            
               (ii)għaz-zokkor mhux raffinat: EUR 335,2 t-tunnellata; 
            
            
               (d)għas-settur taċ-ċanga u l-vitella: EUR 2 224 t-tunnellata għall-karkassi ta’ annimali tal-ifrat maskili tal-klassi ta’ konformazzjoni/kisja ta' xaħam R3 kif stabbilit fl-iskala tal-Unjoni għall-klassifikazzjoni tal-karkassi tal-annimali tal-ifrat li jkollhom tmien xhur jew aktar, imsemmija fil-punt A tal-Anness IV tar-Regolament (UE) Nru 1308/2013; 
            
            
               (e)għas-settur tal-ħalib u tal-prodotti tal-ħalib: 
            
            
               (i)EUR 246,39 għal kull 100 kg ta’ butir; 
            
            
               (ii)EUR 169,80 għal kull 100kg trab tal-ħalib xkumat; 
            
            
               (f)għal-laħam tal-majjal: EUR 1 509,39 it-tunnellata għall-karkassi tal-majjal ta’ kwalità standard iddefinita skont il-piż u l-kontenut ta’ laħam dgħif kif stabbilit fl-iskala tal-Unjoni għall-klassifikazzjoni tal-karkassi tal-majjal imsemmija fil-punt B tal-Anness IV tar-Regolament (UE) Nru 1308/2013 kif ġej: 
            
            
               (i)karkassi li jiżnu minn 60kg sa anqas minn 120kg: klassi E; 
            
            
               (ii)karkassi li jiżnu minn 120kg sa 180kg: klassi R; 
            
            
               (g)għas-settur taż-żejt taż-żebbuġa 
            
            
               (i)EUR 1 779 t-tunnellata għaż-żejt taż-żebbuġa extra verġni; 
            
            
               (ii)EUR 1 710 t-tunnellata għaż-żejt taż-żebbuġa verġni; 
            
            
               (iii)EUR 1 524 t-tunnellata għaż-żejt taż-żebbuġa lampante b’żewġ gradi ta’ aċidità ħielsa; dan l-ammont għandu jitnaqqas b’EUR 36,70 t-tunnellata għal kull grad ta’ aċidità fuq iż-żewġ gradi. 
            
            
               2.Il-limiti ta’ referenza previsti fil-paragrafu 1 għandhom jiġu analizzati mill-Kummissjoni, filwaqt li jitqiesu l-kriterji oġġettivi, b’mod partikolari l-iżviluppi fil-produzzjoni, l-ispejjeż tal-produzzjoni (partikolarment l-inputs), u x-xejriet tas-suq. Meta jeħtieġ, il-limiti ta’ referenza għandhom jiġu aġġornati skont il-proċedura leġislattiva ordinarja stabbilita fl-Artikolu 43(3) tat-TFUE fid-dawl tal-iżviluppi fil-produzzjoni u fis-swieq. 
            
            
               3.Ir-referenzi għal-limiti ta’ referenza fir-Regolament (UE) Nru 1308/2013 għandhom jinftiehmu bħala referenzi għal-limiti stabbiliti fil-paragrafu 1.”
            
         
         
            
               (2)
                     L-Artikolu 2 huwa sostitwit b’dan li ġej:
            
            
               “Artikolu 2
            
            
               Il-prezzijiet b’intervent pubbliku
            
            
               1.Il-livell tal-prezz b’intervent pubbliku: 
            
            
               (a)tal-qamħ komuni, tal-qamħ durum, tax-xgħir, tal-qamħirrum, tar-ross fil-fosdqa u tat-trab tal-ħalib xkumat għandu jkun ugwali għal-limitu ta’ referenza rispettiv stabbilit fl-Artikolu 1a fil-każ ta’ xiri sfurzat bi prezz fiss, u ma għandux ikun ogħla mil-limitu ta’ referenza rispettiv fil-każ ta’ xiri sfurzat b’sejħa għall-offerti; 
            
            
               (b)tal-butir għandu jkun ugwali għal 90% tal-limitu ta’ referenza stabbilit fl-Artikolu 1a fil-każ ta’ xiri sfurzat bi prezz fiss u ma għandux ikun aktar minn 90% ta’ dak il-limitu ta’ referenza fil-każ ta’ xiri sfurzat b’sejħa għall-offerti; 
            
            
               (c)għal ċanga u vitella m'għandux jaqbeż il-livell imsemmi fil-punt (c) tal-Artikolu 13(1) tar-Regolament (UE) Nru 1308/2013. 
            
            
               2.Il-prezzijiet b’intervent pubbliku tal-qamħ komuni, tal-qamħ durum, tax-xgħir, tal-qamħirrum u tar-ross fil-fosdqa msemmijin fil-paragrafu 1 għandhom jiġu aġġustati b’żidiet jew bi tnaqqis fil-prezz għal dawk il-prezzijiet ibbażati fuq il-kriterji ta’ kwalità prinċipali għall-prodotti. 
            
            
               3.Il-Kummissjoni għandha tadotta l-atti ta’ implimentazzjoni li jiddeterminaw iż-żidiet jew it-tnaqqis fil-prezzijiet b’intervent pubbliku tal-prodotti msemmija fil-paragrafu 2 ta’ dan l-Artikolu skont il-kondizzjonijiet stipulati fih. Dawk l-atti ta’ implimentazzjoni għandhom jiġu adottati skont il-proċedura ta’ eżami msemmija fl-Artikolu 15(2).”
            
            
               (3)
                     Il-punt (b) tal-Artikolu 8 jinbidel b’dan li ġej:
            
            
               “(b)il-prezz taz-zokkor żejjed li jkun disponibbli fis-suq tal-Unjoni, jew jekk ma jkunx hemm zokkor żejjedf’dak is-suq, il-limitu ta’ referenza għaz-zokkor stabbilit fil-punt (c) tal-Artikolu 1a.”
            
            
               Artikolu 2
            
            
               Dan ir-Regolament għandu jidħol fis-seħħ fil-jum tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            
            
               Dan ir-Regolament għandu jorbot fl-intier tiegħu u japplika direttament fl-Istati Membri kollha.
            
            
               Magħmul fi Brussell,
            
            
               
                     Għall-Kunsill
               
               
                     Il-President
               
            
         
         
            
                  
                     (1)
                  Id-deċiżjoni tal-Qorti tal-Ġustizzja tas-7 ta’ Settembru 2016, il-Ġermanja kontra l-Parlament u l-Kunsill, C-113/14, Identifikatur Ewropew tal-Każistika :UE:C:2016:635.
               
               
                  
                     (2)
                  Ir-Regolament (UE) Nru 1308/2013 tal-Parlament Ewropew u tal-Kunsill tas-17 ta’ Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (ĠU L 347, 20.12.2013, p. 671). 
               
               
                  
                     (3)
                  Ir-Regolament tal-Kunsill (UE) Nru 1370/2013 tas-16 ta’ Diċembru 2013 li jiddetermina miżuri dwar l-iffissar ta’ ċerti għajnuniet u rifużjonijiet relatati mal-organizzazzjoni komuni tas-swieq tal-prodotti agrikoli (ĠU L 346, 20.12.2013, p. 12).